Fyzika 9. ročník, týždeň od 22. 2. do 26. 2. 2021

Rezistor s premenným odporom - 1 str. 57 – 58

V technických zariadeniach s elektrickými obvodmi, je často potrebné meniť veľkosť el. prúdu, pretože potrebujeme zmeniť, napr. otáčky elektromotora, jas žiarovky a podobne. Na reguláciu veľkosti el. prúdu v obvode sa používa súčiastka nazývaná *reostat*. Reostat je rezistor s premenným odporom.

Zhotovujú sa tak, že sa na valec z izolantu, napr. z keramiky, navinie odporový drôt. Konce drôtu sú spojené so svorkami 1 a 2. Tretia svorka 3 je spojená s vodivým kontaktom – jazdcom, ktorý možno posúvať po rezistore, a tak zapájať do obvodu väčší alebo menší počet závitov.

Tým sa mení dĺžka vodiča zapojená do el. obvodu, a teda aj elektrický odpor zapojeného vodiča.

